Diari Oficial de la Generalitat Valenciana


Sumari del DOGV 6193, del 27-01-2010 (2010/124)

Informació pública de l'aprovació definitiva del Projecte d'Urbanització i Condicionament del Parc Cañada Marsá, fase I.
------------------------------------------------------------------------------------------------------------------------

### Dades del document

Número de DOGV
:   6193

Data del DOGV
:   27-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/124


Data del document
:   29-10-2009

Organisme emissor
:   Ajuntament de Benijofar

Tipus de document
:   Instrucció

Descriptors 

:   * Benijófar
    * administració local
    * pla d'urbanisme

Informació pública de l'aprovació definitiva del Projecte d'Urbanització i Condicionament del Parc Cañada Marsá, fase I. [2010/124]  
De conformitat amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la part dispositiva de l'Acord Plenari de data 10 de juny de 2009, pel qual el Ple de l'Ajuntament va procedir a l'aprovació definitiva del Projecte d'Urbanització i Condicionament del Parc Cañada Marsá, fase I, de Benijófar, que, literalment, diu així:   
«3. Proposta de l'Alcaldia, aprovació definitiva del Projecte d'Urbanització i Condicionament del Parc Cañada Marsá, fase I.   
L'alcalde eleva al Ple la proposta d'acord següent:   
"Vist l'Acord del Ple d'aquesta corporació, adoptat en la sessió de 4 de març de 2008, mitjançant el qual es va admetre la proposta presentada per l'agent urbanitzador Bernadagolf, SLU, d'execució conjunta de la zona verda dels sectors 1 i 2 i annexos, inclosos en el denominat parc Cañada Marsá, sense que això implique cap despesa per a l'administració, ni habilita l'urbanitzador per a repercutir sobre els propietaris del sector els costos derivats de les unitats addicionals d'obra incorporades al projecte conjunt.   
Vist el projecte d'urbanització i condicionament del parc Cañada Marsá, fase I, redactat per l'arquitecte José F. Ros Corbí i l'enginyer industrial Félix Romero Martínez, en representació de IAC, Consultora de Ingeniería y Arquitectura, amb un pressupost d'execució global de licitació de 395.515,53 euros.  
Vist l'informe favorable, de data 17 d'octubre de 2008, redactat per l'enginyer tècnic d'obres públiques municipal.   
Vist l'acord del Ple d'aquesta corporació, adoptat en la sessió de 23 d'octubre de 2008, mitjançant el qual es va adoptar l'acord d'aprovació del Projecte d'Obres d'Urbanització i Condicionament del Parc Cañada Marsá, fase I, i el sotmetiment d'aquest al tràmit d'informació pública pel període de 20 dies, mitjançant la publicació d'anuncis en el Butlletí Oficial de la Província d'Alacant i en el Diari Oficial de la Comunitat Valenciana i al tauler d'anuncis de l'Ajuntament, i concedir audiència als propietaris d'ambdós sectors per a la presentació, si escau, d'al·legacions.   
Vist que es va notificar l'esmentat acord als propietaris d'ambdós sectors.   
Vist que l'acord es va publicar en el Butlletí Oficial de la Província d'Alacant número 42, de 3 març de 2009, en el Diari Oficial de la Comunitat Valenciana número 5964, de 27 de febrer de 2009, i al tauler municipal.  
Vist que durant el període d'informació pública no s'hi han presentat al·legacions.  
Atés el que disposa l'article 152 i següents de la Llei 16/2005, de 30 de desembre, Urbanística Valenciana.  
El president proposa a la corporació l'adopció de l'acord següent:   
Primer. Aprovar definitivament el Projecte d'Obres d'Urbanització i Condicionament del Parc Cañada Marsá, fase I, redactat per l'arquitecte José F. Ros Corbí i l'enginyer industrial Félix Romero Martínez, en representació de IAC, Consultora de Ingeniería y Arquitectura, amb un pressupost d'execució global de licitació de 395.515 euros.   
Segon. Donar publicitat al present decret a través d'un anunci en el Butlletí Oficial de la Província d'Alacant, en el Diari Oficial de la Comunitat Valenciana i en un dels periòdics de major circulació de la província i notificar-lo als propietaris afectats.   
Tercer. Notificar el present a l'urbanitzador d'ambdós sectors.   
Quart. Autoritzar l'alcalde per a la firma de tots els documents que calga amb vista a l'execució dels presents acords.  
No obstant això, la corporació resoldrà d'acord amb el seu parer.  
Benijófar, 4 de juny de 2009.- L'alcalde president: Daniel Padilla Villa".  
Vist el dictamen de la Comissió Informativa de Comptes i General, de data 9 de juny de 2009.   
Després d'aquesta lectura, se sotmet a votació la proposta esmentada, i el Ple acorda, per majoria absoluta del nombre legal de membres de la corporació, amb sis vots a favor (Grup Municipal Socialista) i cinc abstencions (Grup Municipal del PP), aprovar l'esmentada proposta, en els termes en què està redactada, i adopta, en conseqüència, els acords que hi conté».  
Aquesta publicació es realitza igualment a l'efecte de notificació, tant als propietaris o persones interessades en l'expedient que pogueren resultar desconeguts o desconegut el domicili d'aquests, com a aquells als quals, intentada la notificació personal, aquesta no s'haguera pogut practicar:   
- Francisco Martínez Hernández / Antonia Torregrosa Sáez, carrer de Ramón i Cajal, número 3, Benijófar (Alacant).   
La present resolució, que posa fi a la via administrativa, podeu impugnar-la tot exercint, de manera optativa i no simultània, un dels recursos següents:   
a) Recurs de reposició, que haureu d'interposar davant del mateix òrgan que ha dictat la resolució, en el termini d'un mes comptador des de l'endemà d'aquell en què hàgeu rebut la present notificació, amb els requisits exigits en l'article 110 de la Llei 30/1992, de 26 de novembre, i de conformitat amb el que determinen els articles 116 i 117 del mateix text legal.   
La resolució d'aquest recurs se us haurà de notificar dins del termini d'un mes, i contra aquesta resolució expressa, podreu interposar un recurs contenciós administratiu en el termini de dos mesos comptadors des de la notificació. Si no rebeu notificació de la resolució del recurs de reposició en el termini d'un mes des de la interposició, caldrà entendre'l desestimat per silenci administratiu i, en aquest cas, podreu interposar un recurs davant de la jurisdicció contenciosa administrativa en el termini de sis mesos.   
b) Recurs davant de la jurisdicció contenciosa administrativa que haureu de formular en el termini de dos mesos comptadors des de l'endemà de la recepció de la present notificació davant dels jutjats contenciosos administratius d'Elx, sense perjudici que pugueu exercitar, si escau, qualsevol altre que estimeu procedent.   
Cosa que es fa pública perquè se'n prenga coneixement.  
Benijófar, 29 d'octubre de 2009.- L'alcalde president: Daniel Padilla Villa.